



**Kingston Digital dodáva NVMe PCIe SSD disky NV1**

* ***Rýchle rozhranie NVMe PCIe 3.0 × 4***
* ***Vysoký výkon, veľká kapacita a malé rozmery – ideálny pre notebooky a mini PC***
* ***Rodina SSD produktov sa rozšíri aj o mSATA verziu disku KC600***

***Sunbury-on-Thames, Spojené kráľovstvo – 29. marca 2020 –***  Spoločnosť [Kingston Digital Europe Co LLP](https://www.kingston.com/en), ktorá je výrobcom flash pamäťových zariadení a pobočkou spoločnosti Kingston Technology Company, svetového lídra v oblasti pamäťových produktov a technologických riešení, dnes ohlásila zahájenie dodávok NVMe™ PCIe SSD diskov NV1. NV1 je postavený ako jednostranná karta formátu M.2 a vďaka svojim parametrom je ideálnou základnou jednotkou pre majiteľov notebookov a malých počítačov, ktorí chcú začať využívať výhody NVMe SSD diskov.

NV1 predstavuje solídne riešenie pre dátové úložisko s kapacitou až 2 TB. Ponúka rýchlosti čítania/zápisu až 2.100/1.700 MB/s1, čo je trojnásobný výkon oproti SSD s rozhraním SATA. NV1 tiež spotrebuje menej energie, vyžaruje menej tepla a má kratšiu dobu načítania. Tento disk ocenia najmä používatelia, ktorí chcú bleskovú odozvu a ultra rýchly prístup k dátam, no majú systémy s obmedzeným priestorom na montáž komponentov. Disky NV1 sú k dispozícii v kapacitách 500 GB, 1 TB a 2 TB2 a majú obmedzenú trojročnú záruku4, bezplatnú technickú podporu a legendárnu spoľahlivosť produktov značky Kingston.

*„Spoločnosť Kingston s radosťou oznamuje ďalší produkt vo svojom portfóliu NVMe PCIe SSD, ktorý dokáže uspokojiť potreby nových aj existujúcich používateľov,“* uviedol Tony Hollingsbee, obchodný manažér pre SSD, Kingston EMEA. *„NV1 ponúka rýchlosť a spoľahlivosť za dostupnú cenu. Je vhodný pre používateľov, ktorí chcú upgradovať svoj systém, ale aj pre tých, čo plánujú novú počítačovú zostavu.“*

Podľa analytickej firmy Forward Insights dodala spoločnosť Kingston v roku 2020 do celého sveta viac ako 20 miliónov SSD. Na podporu upgradu starších notebookov tiež pridala do svojho portfólia mSATA verziu SSD disku [KC600](https://www.kingston.com/ssd/kc600-sata-solid-state-drive?utm_source=pr), čím upevnila svoju pozíciu jedného z najväčších svetových dodávateľov SSD. Aktuálne novinky dokazujú, že spoločnosť Kingston nepoľavuje vo svojom úsilí vytvárať najucelenejší a najdôkladnejšie testovaný rad SSD riešení pre začínajúcich používateľov, profesionálov i prevádzkovateľov dátových centier. Viac informácií nájdete na [kingston.com](https://www.kingston.com/?utm_source=pr).

**Vlastnosti a parametre disku NV1:**

* **Výkon**: Disk NV1 ponúka rýchlosť čítania/zápisu až 2.100/1.700MB/s1 (všetky kapacity)
* **Vhodný pre systémy s obmedzeným vnútorným priestorom:**   
  Ľahká inštalácia do zariadení s konektormi M.2. Ideálny pre tenké notebooky a malé počítače.
* **Formát:** M.2 2280
* **Rozhranie:** NVMe PCIe Gen 3.0 × 4 linky
* **Kapacita2:** 500 GB, 1 TB, 2 TB
* **Výdrž (celkový možný počet zapísaných bytov)3:**
  + 500 GB – 120 TBW
  + 1000 GB – 240 TBW
  + 2000 GB – 480 TBW
* **Spotreba:**
  + 500 GB: V pokoji: 5 mW / Priemer: 205 mW / Čítanie: 1,1 W (max.) / Zápis: 3,3 W (max.)
  + 1000 GB: V pokoji: 5 mW / Priemer: 220 mW / Čítanie: 1,1 W (max.) / Zápis: 3,3 W (max.)
  + 2000 GB: V pokoji: 5 mW / Priemer: 340 mW / Čítanie: 1,1 W (max.) / Zápis: 3,3 W (max.)
* **Skladovacia teplota:** −40–85 °C
* **Prevádzková teplota:** 0–70 °C
* **Rozmery:** 22×80×2,1 mm
* **Hmotnosť**: 7 g (všetky kapacity)
* **Odolnosť voči vibráciám za chodu:** 2,17 G (7–800 Hz)
* **Odolnosť voči vibráciám mimo prevádzku:** 20 G (20–1000 Hz)
* **Záruka/podpora4:** Obmedzená 3-ročná záruka s bezplatnou technickou podporou

|  |  |
| --- | --- |
| **Označenie diskov NV1** | |
| **Označenie** | **Kapacita** |
| SNVS/500G | 500 GB |
| SNVS/1000G | 1 TB |
| SNVS/2000G | 2 TB |

Tento SSD je navrhnutý pre použitie v stolných počítačoch a notebookoch; nie je určený pre servery.

1 Neoptimalizovaný výkon s použitím základnej dosky s rozhraním PCIe 3.0. Rýchlosť sa môže líšiť v závislosti na hostiteľskom hardvéri, softvéri a použití.

2 Časť kapacity uvedenej na flash pamäťovom zariadení sa používa pre formátovanie a ďalšie funkcie a nie preto k dispozícii na ukladanie dát. Skutočná dostupná kapacita pre ukladanie dát je teda menšia, než aká je uvedená na produktoch. Ďalšie informácie nájdete v príručke Kingston Flash Memory Guide na <kingston.com/flashguide>.

3 Celkový možný počet zapísaných bytov (TBW) je odvodený podľa testovacej metódy JEDEC Client Workload (JESD219A).  
4 Obmedzená záruka na 3 roky alebo „percento opotrebenia“, ktoré možno zistiť pomocou aplikácie Kingston SSD Manager (<Kingston.com/SSDManager>). U NVMe SSD diskov bude mať nový nepoužitý produkt percento opotrebenia s hodnotou 0, zatiaľ čo produkt, ktorý dosiahol limit záruky, bude mať percento opotrebenie s hodnotou väčšou alebo rovno 100. Podrobnosti nájdete na <Kingston.com/wa>.

**Informácie o spoločnosti Kingston môžete nájsť na adresách:**

[YouTube](http://www.youtube.com/kingstontechmemory) [Instagram](http://Instagram)

[Facebook](http://www.facebook.com/kingstontechnologyeurope) [LinkedIn](http://www.linkedin.com/company/kingston)

[Twitter](https://twitter.com/KingstonTech) [Kingston Is With You](https://www.kingston.com/unitedkingdom/en/landing/kingston-is-with-you)

**O spoločnosti Kingston Digital Europe Co LLP.**

Kingston Digital Europe Co LLP a Kingston Technology Company, Inc., sú súčasťou rovnakej korporátnej skupiny („Kingston“). Kingston je najväčší svetový nezávislý výrobca pamäťových produktov. Pomáha nájsť riešenia používané v bežnom živote na prácu aj zábavu, od notebookov a stolových počítačov, cez veľké dáta, až po zariadenia využívajúce IoT v chytrých či nositeľných zariadeniach, v prototypovaní aj výrobe na mieru. Najväčší svetoví výrobcovia počítačovej techniky a poskytovatelia cloudových služieb sa pri svojom vývoji spoliehajú na Kingston. Naše nadšenie pre vec posúva technológie, ktoré nás sprevádzajú každý deň. Nevyrábame, len výrobky, ale pomáhame naplniť očakávania našich zákazníkov a vytvárame riešenia, ktoré dokážu niečo zmeniť k lepšiemu. Kingston je s vami - Kingston Is With You - a viac o nás nájdete na [Kingston.com](http://www.kingston.com/?utm_source=pr).

**Redakčná poznámka:** Pokiaľ máte záujem o ďalšie informácie, testovacie produkty alebo rozhovory s vedúcimi pracovníkmi, kontaktujte prosím Debbie Fowler, Kingston Technology Europe Co LLP, Kingston Court, Brooklands Close, Sunbury-on-Thames, TW16 7EP. Obrázky pre médiá môžete nájsť na stránke Kingston [na tejto adrese](https://www.kingston.com/en/company/press).

###

Kingston a logo Kingston sú registrované ochranné známky Kingston Technology Corporation. IronKey je registrovaná ochranná známka spoločnosti Kingston Digital, Inc. Všetky práva vyhradené. Všetky ochranné známky sú majetkom príslušných vlastníkov.

**Kontakty pre médiá:**

Debbie Fowler   
Kingston Technology Europe Co LLP

07775695576

[Dfowler@kingston.eu](mailto:Dfowler@kingston.eu)

Juraj Redeky

Taktiq Communications s.r.o.

+421 911 478 280

[juraj.redeky@taktiq.com](mailto:juraj.redeky@taktiq.com)